Najnovšie články autora
Detské knihy 2017 pod stromček
Počas roka prečítam množstvo detských kníh, väčšina pochádza od slovenských autorov. Do môjho osobného vianočného výberu som dala tie, ktoré ma v 2017-stom zaujali najviac a pridala som aj zopár starších titulov, na ktoré som narazila a už ich nepustila z rúk. Výber som usporiadala podľa veku čitateľov, viac o každej z kníh si môžete prečítať v samostatných článkoch na mojom blogu.
Obrázkové čítanie pre veľkáčov (6 – 14 rokov)
Niet lepšieho obdobia na výber knihy, než pár týždňov pred Vianocami. Novinky sa sypú a kým si stihnete jednu prezrieť, už aj je na svete ďalšia. V minulej recenzii som sa venovala obrázkovému čítaniu pre malákov (3 – 7 rokov), ale ani veľkáči neprídu skrátka. V ponuke je pre nich niekoľko mimoriadne zaujímavých encyklopedických publikácií, vybrala som aj jednu vtipnú grafickú novelu a básnickú zbierku.
Hystéria okolo Vianočného mystéria
Každý rok to bolo na inzertných portáloch to isté: "Kto máte na predaj Vianočné mystérium? Nové, staré, ošúchané, akékoľvek, neviem ho zohnať, bol to náš rodinný klenot, niekto si ho požičal, som zúfalá!" Podobných volaní nájdete plno. Nešťastní ľudia ochotní dať čojaviemčo za jednu knihu? Prečo? Čo je na nej?
Vyskúšali sme prototyp novej hry Rozprávkari
Spoločenské hry sú u nás vítaná kratochvíľa, najmä syn je ich veľkým fanúšikom. Hrali sme už kadečo, máme s čím porovnávať. Tvorcovia novej slovenskej hry Rozprávkari, vychádzajúcej z našich rozprávok, nám zverili prototyp, aby sme ho vyskúšali. Takto to dopadlo.
Obrázkové čítanie pre malákov (3 – 7 rokov)
Škôlkári a začínajúci čitatelia z prvých ročníkov ZŠ sa často radi vracajú k tým istým príbehom. Veľkou detskou radosťou je, ak sa jeden príbeh zmestí do jednej knihy. A ak navyše tá kniha nie je väčšia od vankúša, aby sa dala pod neho šuchnúť a vojsť malákom aj do snov. Dnes som pripravila náhľad do štyroch krásnych slovenských obrázkových kníh a pripájam aj jeden (neslovenský) bonus na záver.
Obrázkový svet vyšinutého macka a rybej potvory
Do slovenského sveta kníh pre najmenších priniesla vtip, dvojzmysly a hrdinov s nesmiernym šarmom. Popletený macík, na všetko ohdodlaný pštros s prilbou a chráničmi na kolenách, výtržnícke zajace a dievčatko s obrovským rybo – jašterím kamarátom sa udomácnili v poličkách čitateľov, ktorí si ich zamilovali. S ilustrátorkou Katkou Macurovou som hovorila nielen o nich, ale aj o prekrásnych obrázkových knihách iných autorov, ktoré za srdce zase chytili ju.
Čo dať čítať chlapcom od 6 – 12 rokov
Všetky knihy, ktoré uvádzam v hociktorom zo svojich článkov, môžete dať čítať chlapcom aj dievčatám. Dnes sa však špeciálne zameriam na knihy, ktoré som ponúkla mamám chlapcov vo veku od 6 – 12 rokov, ak ma poprosili o radu – akú knihu dať synovi, aby ju aj dočítal? A najmä, ako ho pri čítaní udržať?
Hilda: superstar súčasného detského komiksu
Modrovlasé dievčatko zo severu opantalo srdcia rovesníkov, aj ich rodičov. Len pred troma dňami dorazila do kníhkupectiev nová, tretia kniha jej príbehov s názvom Hilda a kamenný les. Opäť sa to v nej hemží fantazijnými tvormi, ktorých v tamojšom svete každý berie ako súčasť života. Nikto ich existenciu nepopiera, vrátane dospelých. Raz sa začítate a už ste v tom až po uši. Hilda je skrátka výnimočná.
Vyrástli z leporela? Nevšedné obrázkové knihy pre deti od 2 rokov
Deti, s ktorými si rodičia doma pravidelne čítajú, preukazujú už vo veku rok a pol – dva roky väčší záujem o "veľkáčske" knihy, čo znamená, že opúšťajú leporelá skôr ako ich rovesníci, ktorí ich považujú viac za hračky. Táto skutočnosť nevypovedá nič o deťoch samotných. Môže byť ale veľkou výzvou pre rodičov, ktorí zrazu zistia, že nájsť pre malé dieťa vo veku od 2 – 4 rokov knihu, ktorá zaujme, je akcia hodná dobrodružstva troch pátračov. Tu je malý zoznam rozmanitých obrázkových kníh, ktoré by mohli zabrať.
Kniha, ktorá spieva ako vietor v prérii
Ak by ste niekedy hľadali knihu, ktorá by vám mohla pomôcť pochopiť, čo cítili Indiáni, keď sa na ich územiach objavili belosi, zrejme niet lepšej voľby než siahnuť po zbierke Dotknúť sa zeme. Nekomentuje, nevysvetľuje, len necháva rozprávať tých, ktorých srdcia zovrel strach. Ich nádherné prejavy dokazujú, aké veľké bolo vzájomné nepochopenie a kto z dvoch táborov bol vlastne divochom.
Komiksy pre deti v prekrásnom výtvarnom spracovaní
Až kým sa ich syn nezačal dožadovať, komiksovú poličku som v kníhkupectvách obchádzala. Sama som ich síce v detstve mala rada, ale nejako mi vyprchali z pamäte. Dnešné komiksy sú úplne iná liga, najmä ak si dáte čas s hľadaním. V záplave zošitov s marketingovými povinnými jazdami (Šmolkovia, Garfield, Angry Birds a pod) sa dajú uloviť nádherne spracované výtvarné diela na vysokej úrovni. Predstavím vám päť z nich, ktoré mi v dobrom vzali dych.
Detské knihy a komiksy: Leto 2017
Nie vždy sa im bude chcieť behať a skákať, isto budú mať deti v lete aj chvíle oddychu, kedy by mohli siahnuť po knihe. Zostavila som svoj osobný výber dostupných detských a tínedžerských kníh, čítala som všetky, mnohé z nich čitateľsky overili aj moje deti (niektoré som už recenzovala na väčšom priestore, tam pripájam aj link). Aby sa vám ľahšie hľadalo, zoradené sú nielen podľa veku, ale pripísala som aj preferencie, podľa ktorých by sa vám mohlo jednoduchšie vyberať. Keďže mám syna komiksového maniaka, celkom na záver sa venujem aj tomuto, u nás, žiaľ, spiacemu žánru.
V knihe Včely nie sú len včely
Zaberie vám celú náruč, keď sa otvorí, zakryje aj výhľad z okna. Má formát približne A3, 76 strán na hrubom papieri a k tomu adekvátnu váhu. V posledných týždňoch zaznamenala obrovský záujem medzi čitateľmi a stal sa z nej bestseller. Napriek tomu je stále dosť ľudí, ktorí si ju ani nevšimli a ak ste medzi tými rodičmi, ktorí nemajú potrebu hlušiť s jačaním každý nešťastný hmyz vo vašej, či v blízkosti vašich detí, možno by ste si v nej tiež chceli zalistovať.
Ľúbivé príbehy pre deti od 2 do 5 rokov
Sú nekomplikované a priame, ponúkajú rozmanitosť príbehov a ilustrácií, ale aj veľké dejové skratky. V tejto sérii nájdete štyri knihy pre deti od dvoch do päť rokov, ktoré rešpektujú trpezlivosť ratolestí a schopnosť vnímať v istom veku len určité množstvo textu.
Súčasný dievčenský román s komiksom
Hoci miesta, kde sa dej odohráva, nie sú v knihe pomenované, okamžite mi nabehli jasné obrazy. Ona je z Pentagonu, on spod Slavína. Hlavnú hrdinku nového románu pre dievčatá Mirky Varáčkovej život nešetrí a nie je ani príliš nereálne, aby sa jedna skutočná Táňa naozaj kdesi túlala nočnými ulicami.
Švihnutá rodina v dojemne skutočnom príbehu
Nedajte sa pomýliť názvom. Červenou farbou vyznačené i a y neznamenajú nič viac a nič menej, než samotnú otázku, či je Miška myška. V knihe nie sú žiadne gramatické cvičenia. Ukrýva veselo – dojemný príbeh neukážkovej rodiny, v ktorej oco a mama sa na ilustráciách nenormálne podobajú na Kristínu Farkašovú a Jara Filipa.
Kto sú Trinásťroční?
Trinásťročného človeka už nemožno brať ako malé dieťa, ale ešte nemá dovolené nič zo sveta papierovo dospelých. Trinásťroční ľudia sú na rozhraní a sú preto fascinujúci. Na mnoho vecí už majú názor, už sú ochotní si ho zastať a obhajovať, už vedia, že ešte nevedia, ale chcú vedieť a preto skúšajú búrať zabehnuté praktiky, pričom nemyslia na dôsledky. Chcú ísť na divokú jazdu, ale ešte netušia, načo sú spätné zrkadlá. Aj preto som im venovala celú knihu.
Spojenie Danglár – Weiss – tínedžeri vyšlo
Veselé tínedžerky, dokonca poznajú latinské názvy zvierat, sú v neprifarbenom období motania sa a jačania pri niečom novom. Táto kniha je výnimočná tým, že úplne ignoruje často zaužívaný motív "temného veku" násťročných, nechmúri sa na svojich čitateľov, ale, naopak, nenútene ich baví a nenápadne núti rozmýšľať.
Ako Joško Mrkvička kazil za socíku deti
Verím tomu, že Mária Ďuríčková mala pri písaní tejto knihy čisté úmysly. Že nemala ani poňatia, že tak, ako jej Joško "kazil" deti za socíku, bude ich kaziť aj o pár desaťročí neskôr, hoci v úplne inom zmysle. Joško môže dnešné deti dosť pobaviť a rozosmiať, ale aj pohoršiť a zneistiť až tak, že za vami prídu s otáznikmi v očiach. To je na čítaní to skvelé – dáva príležitosti na rozhovory. A táto, napohľad neškodná kniha, vyvolala, aspoň vo mne, množstvo otázok.
Čajom voňajúce rozprávky
Sú ako stvorené do tohto ročného obdobia. Síce deti ich hlavných hrdinov teraz nemôžu vidieť naživo, len v ich sušenej podobe, ale zato k nim môžu privoniavať, ochutnávať ich zaliatych horúcou vodou a spoznávať liečivú silu, ktorú majú na dosah ruky. Kniha je totiž plná bylín, kvetín a ich vôní.
Traja kamoši a fakticky fantastická kniha
Pôsobí mohutne a každý čitateľ vo veku od cca 9 – 12 rokov bude na seba hrdý, keď ju zvládne. Je pokračovaním úspešného prvého dielu Traja kamoši a fakticky fantastický bunker, ale aj keby ste jednotku obišli, v tomto samostatne a len voľne nadväzujúcom príbehu nechýba nič – ani akcia, ani kamarátstvo a už vôbec nie skvelé postrehy hlavného hrdinu.
Odpustite deťom ohňové prdy
Treba sa s tým jednoducho zmieriť. Prdy rôznych zvukových prejavov a skupenstiev v istom čase začnú kraľovať spontánnej detskej zábave. Ťažko povedať, v ktorom veku sa to začne, ale povedzme, že priemer je okolo 5 – 7 rokov a medzi užívateľmi dominujú chlapci. Ak ste v podobnom období, prdľavá zábava u vás môže gradovať aj v knižnej podobe.
Smrť ako hlavná hrdinka knihy pre deti?
Deti zvyknú pri téme smrti nachytať rodičov nepripravených. Niekedy okolo štvrtého až šiesteho roku sa znenazdajky opýtajú: "A to aj ja zomriem?" a keď vidia prekvapený výraz na tvári rodiča, často sa rozplačú. "Ale ja nechcem zomrieť. Nechcem, aby ste zomreli vy. Prečo musíme zomrieť?" Rodičia deti objímu a deti čakajú, lebo vedia, že niečo chlácholivé sa v tejto chvíli jednoducho povedať musí. Lenže čo?
Čarovný oblek legendárnej Sylvie Plath objavili po 30tich rokoch
Bola inšpiráciou mnohým, najmä ženským autorkám, bola obdivovaná, uznávaná, oceňovaná počas života, aj in memoriam – Pulizerovu cenu získala 20 rokov po smrti – a trpela silnými depresiami a sebadeštrukčnými sklonmi. Ako a čo mohla v týchto stavoch písať pre deti? Odpoveďou je jej obrovský talent. Sylvia Plath totiž písala skvelo.
Rozprávka pre deti, v ktorej sa spoznajú všetky mamy
Výtvarník, spisovateľ a kazateľ Daniel Pastirčák napísal knihu, ktorú nájdete v aktuálnej ponuke rozprávok pre deti. Môžu si ju prečítať, čoby nie, niečo im bude zrozumiteľné, niečo pochopia po svojom, niečo nechajú tak. Keby však bolo na mne, zriadila by som v kníhkupectvách krosžánrovú policu s názvom "Knihy akože detské, ale hlavne pre mamy." Táto by jej kraľovala.